Kyrgios kap behandeling van tiener | Netwerk24
Kyrgios kap behandeling van tiener
22 Januarie 2020 10:17
Nick Kyrgios het joernaliste Woensdag gemaan om meer simpatie te betoon nadat die Amerikaanse tiener Amanda Anisimova in trane uitgebars het toe sy gevra is oor die dood van haar pa.
’n Emosionele Amanda Anisimova ná haar nederlaag in die eerste ronde van die Australiese Ope. Foto: AP
Anisimova (18) se pa en afrigter, Konstantin, is skielik dood in die aanloop tot verlede jaar se Amerikaanse Ope. Die Australiese Ope is haar eerste Grand Slam-toernooi sedert die tragedie.
Stuff berig Anisimova is ná haar nederlaag teen Zarina Diyas in die eerste ronde gevra hoe sy haar loopbaan bestuur sonder haar pa.
“Moet ons regtig so vinnig ná ’n wedstryd hieroor praat?” het sy op ’n mediakonferensie geantwoord voordat sy in trane uitgebars het.
Die Aussie Kyrgios, glo Anisimova se spanmaat in die gemengde-dubbelspel in Melbourne, het die vraag veroordeel.
This makes me so mad. Have a heart and please feel, it’s not fair. Keep your head up Amanda ?????? #alwayswatching https://t.co/gaoA8SlOFY
— Nicholas Kyrgios (@NickKyrgios) January 21, 2020
“Dit maak my so hartseer. Julle moet meer simpatie betoon, dit is onregverdig. Hou jou kop omhoog, Amanda,” sê hy op Twitter.
Ander gebruikers op sosiale media het die joernalis ook gekritiseer.
Disgusting question - some of the reporters need to find some morals.
— Paul Oliver (@pauloliver9999) January 22, 2020
??Some journos just see the $ and are not sensitive to players. This journalist should be suspended from interviewing tennis players.
— Lola Longfield (@TitanRFederer) January 21, 2020
These journalists are getting beyond themselves now first Serena being asked about Megan and Harry and now this. Sorry but what the hell has any of this to do with tennis and the match? The poor girl is going through enough. These journalists should be banned.
— zoe anthony (@whatsthecraic1) January 21, 2020
Many journalists are really very stupid!
— Michelle Lozneanu (@mich255) January 21, 2020
Anisimova tel onder ’n generasie tienermeisies wat hul stempel in die tenniswêreld begin afdruk.
Sy het verlede jaar die halfeindronde van die Franse Ope gehaal en op pad met die verdedigende kampioen Simona Halep afgereken.
Anisimova het in 2019 die vierde ronde op Melbourne Park gehaal en later die seisoen haar eerste WTA-titel in Bogota gewen.
Sy het die jaar in die 24ste plek op die wêreldranglys afgesluit.
Meer oor: Australiese Ope | Tennis | Amanda Anisimova | Nick Kyrgios
Anisimova: Vrouetennis het nuwe jong ster
‘Nuwe’ Nick systap bekgeveg